Шартқа

№ 4 қосымша

 **«KEGOC» АҚ Өнім берушілерінің**

**мінез-құлық кодексі**

ESG қағидаттарына сәйкес тұрақты даму «KEGOC» АҚ (бұдан әрі – Компания) стратегиялық мақсаты болып табылады. Компания өз Өнім берушілеріне олардың да өз қызметін заңнамаға сай жүргізуіне қолдау көрсетуге тырысады. Компанияның барлық Өнім берушілері «KEGOC» АҚ-мен жұмыс істей алу үшін осы «KEGOC» АҚ Өнім берушілерінің мінез-құлық кодексін сақтауға міндетті.

**1. Жалпы қағидаттар**

Компанияның Өнім берушілері келесі талаптарды орындайды:

**•** өз қызметінде сыбайлас жемқорлық құқық бұзушылықтарға жол бермеу;

**•** Компаниямен жасалған шарттар бойынша өз қызметкерлеріне, өкілдеріне және қосалқы мердігерлеріне коммерциялық парақорлық және сыбайлас жемқорлық сипаттағы басқа да әрекеттер жасауға тыйым салу;

**•** заңсыз мәжбүрлі еңбектің барлық түрлерін болдырмау;

**•** балалар еңбегін жою;

**•** кез келген кемсітушілікті, оның ішінде жұмысқа орналасу мен еңбек қызметіне қатысты кемсітуді болдырмайды;

**•** қызметкерлердің жұмыс уақыты мен демалысына қатысты нормативтік құқықтық актілерді сақтау;

**•** ең төменгі жалақыға қатысты нормативтік құқықтық актілерді сақтау;

**•** еңбек заңнамасын сақтау.

**2. Жұмыспен қамтудың әділ тәжірибесі**

**2. 1.** Өнім берушілер өздерінің барлық қызметкерлерін тиісті еңбек жағдайларымен қамтамасыз етуге және қызметкерлердің барлық еңбек құқықтарының орындалуын қамтамасыз етуге міндетті.

**2. 2.** Жұмыспен қамту мен еңбек қызметіне, жынысына немесе гендерлік тиесілігіне, ұлтына, азаматтығына, нәсіліне, түсіне немесе этникалық тегіне, дініне, жасына, тіліне, отбасылық, әлеуметтік және ата-аналық жағдайына, мүліктік және лауазымдық жағдайына, қоғамдық бірлестіктерге тиесілігі мен саяси себептерге, жүктілігіне, мүгедектігіне, сондай-ақ қызметкердің іскерлік қасиеттеріне және оның еңбегінің нәтижелеріне байланысты емес басқа да жағдайларға қарамастан кез келген кемсітушілікке тыйым салынады.

**2. 3.** Қолданыстағы заңнамада белгіленген жұмысқа орналасу үшін ең төменгі жасқа толмаған адамдарды жұмысқа қабылдауға тыйым салынады. Компанияның Өнім берушілері, қолданыстағы заңнамаға сай еңбек шартын жасауға рұқсат етілген жағдайларды қоспағанда, балалардың немесе кәмелетке толмағандардың еңбегін пайдаланбауы тиіс

**2. 4.** Компанияның Өнім берушісінің барлық қызметкерлерінің өздері түсінетін тілде қол қойылған еңбек шарты немесе қызмет көрсету туралы келісімі болуы керек.

Еңбек шартында барлық негізгі шарттар, соның ішінде жұмыс уақытының ұзақтығы, үстеме жұмыс ақысы, ескерту мерзімі, жалақы мөлшері мен төлемдердің жиілігі және қолданыстағы заңнамада көзделген басқа да шарттар көрсетілуі тиіс.

**2. 5.** Компанияның Өнім берушілері қызметкерлердің жұмыс уақыты мен демалысына және жұмыс берушінің басқа да міндеттеріне қатысты нормативтік-құқықтық актілерді сақтайды.

**2. 6.** Компанияның Өнім берушілері Қазақстан Республикасының заңнамасында белгіленген ең төменгі жалақыға қатысты Қазақстан Республикасының нормативтік құқықтық актілерін сақтайды. Үстеме уақыттағы жұмыстарға, демалыс және мереке күндеріндегі немесе түнгі уақыттағы жұмыстарға шарттарға, еңбек немесе ұжымдық шарттарға және (немесе) жұмыс берушінің актісіне сай жоғарылатылған мөлшерде ақы төленеді.

**2. 7.** Компанияның жеткізушілері қызметкерлерге олардың ана тілінде немесе оларға түсінікті тілде баяндалған құқықтары мен міндеттерін білуге және толық түсінуге мүмкіндік береді.

**2. 8.** Заңсыз мәжбүрлі еңбектің барлық түрлерін болдырмайды. Қызметкерлерден қолма-қол ақшаны немесе жеке басын куәландыратын құжаттардың түпнұсқасын немесе олардың баламаларын кепілге қою талап етілмейді.

Қызметкерлер жұмыс уақытында басшымен келісе отырып, еркін жүріп-тұруға және ерекше жағдайларда және дәлелді себептермен еңбек шартында белгіленген жұмыс орнынан кетуге құқылы.

Ешкім де физикалық жазалауға, заңсыз қамауға алуға, физикалық, жыныстық және/немесе психологиялық қысым көрсетуге ұшырамауы тиіс.

**2. 9.** Жалақыдан ұстап қалу тәртібі Қазақстан Республикасының Еңбек кодексіне сәйкес белгіленеді.

**2. 10.** Компанияның Өнім берушілері қолданыстағы заңнамаға сәйкес өз қызметкерлері үшін бірігу бостандығын құрметтейді.

**3. Этикалық қағидаттар**

**3. 1.** Компанияның Өнім берушілері өз қызметіне қатысты Қазақстан Республикасы заңнамасының барлық талаптарын қатаң сақтайды, соның ішінде:

**1) бәсекелестік:** тең талаптармен бәсекелестікті жүзеге асыруға қатысты барлық қолданыстағы нормативтік актілерді сақтау;

**2) сыбайлас жемқорлыққа қарсы іс-қимыл:** сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Компанияның Өнім берушілері өз атынан немесе Компания атынан тікелей немесе жанама түрде Компания қызметкерлеріне және үшінші тұлғаларға бизнесті алу немесе сақтап қалу, қаражат немесе жеңілдіктер алу үшін қандай да бір материалдық немесе басқа да ынталандыруларды ұсынбайды.

**3) заңсыз жолмен алынған кірістерді заңдастыру:** заңсыз жолмен алынған кірістерді заңдастыруға қатысты Қазақстан Республикасының заңнамасын сақтау. Компанияның Өнім берушілері ақшаны жылыстату тәжірибесіне қатыспауы немесе оны қолдамауы тиіс;

**4) мүдделер қайшылығы:** Қоғам қызметкерлеріне немесе олардың туыстарына қатысты олардың іскерлік қызметіне немесе шешімдеріне қатысты, олардың іскери қызметіне немесе қабылдайтын шешімдеріне теріс әсер етуі мүмкін нақты немесе ықтимал мүдделер қайшылығы бар жағдайларды болдырмау, айқындау және анықтау;

**5) сыйлықтар мен алғыс белгілері:** Компания қызметкерлеріне сыйлықтар мен алғыс белгілерін ұсынудан бас тарту. Компания, егер негізделген құндылықтан асып кетсе, барлық сыйлықтар мен алғыс белгілерін, сондай-ақ кездейсоқ және ашық сыйлықтар мен алғыс белгілерін қабылдаудан бас тартады және тура солай жасауға жол берілмейді.

**4. Сыбайлас жемқорлыққа қарсы талаптар**

**4. 1.** Компанияның Өнім берушісінің қызметінде сыбайлас жемқорлықтың барлық түрлеріне, соның ішінде бопсалауға, парақорлыққа, ресімдеуді жеңілдету үшін сыйақы беруге, алаяқтыққа, ақшаны жылыстату мен непотизмге қатаң тыйым салынады.

**4. 2.** Компанияның Өнім берушілері өз қызметкерлеріне мәмілеге әсер ету немесе жеке немесе іскерлік артықшылық алу үшін ықыласына айырбас ретінде тікелей немесе жанама төлемдерді, сыйлықтарды немесе жеңілдіктерді ұсынуға, сұрауға, беруге немесе қабылдауға тыйым салады. Бұл талап отбасы мүшелеріне де, Компанияның Өнім берушілерінің персоналына да, олардың серіктес орындаушыларына да қатысты.

**4. 3.** Компанияның Өнім берушілері адал бәсекелестік пен еркін нарық қағидаттарын сақтауы тиіс. Бизнес-шешімдер жеке қарым-қатынастар мен мүдделердің негізінде немесе олардың ықпалымен қабылданбауы тиіс.

Компанияның Өнім берушілері мойындалған халықаралық стандарттарға негізделген сыбайлас жемқорлыққа қарсы күрес бағдарламасын ендіруі тиіс. Тиісті практикалық және ақпараттық дайындықты қамтитын бағдарлама ашық және тиімді болуы тиіс.

**4. 4.** Компанияның Өнім берушілері Компанияның Өнім берушілерінің қызметкерлеріне және Компанияның қызметкерлеріне немесе олардың туыстарына қатысты, олардың іскери дәрежесіне немесе қабылдайтын шешімдеріне қолайсыз әсер етуі мүмкін нақты немесе ықтимал мүдделер қайшылығы бар жағдайларды анықтау және болдырмау үшін бар күш-жігерін салады.

Сыйлық қызметкер кез келген үшінші тұлғадан алған немесе Компанияның атынан Компанияның қызметкері үшінші тұлғаға Компания қызметкерлерінің еңбек міндеттемелерін орындау барысында немесе Компания мен үшінші тұлға арасындағы іскери қарым-қатынасқа байланысты өтеусіз негізде берген кез келген құндылықты, пайданы немесе артықшылықты білдіреді.

**5. Өндірістік қауіпсіздік және еңбекті қорғау**

**5. 1.** Компанияның Өнім берушілері өз қызметінің өз қызметкерлерінің, мердігерлерінің, олардың өнімдерін тұтынушылардың және басқа да тұлғалардың, сондай-ақ аумақтары мен үй-жайларында шарттық қатынастар жүзеге асырылатын Компания қызметкерлерінің денсаулығы үшін қауіпсіз екендігіне кепілдік береді.

**5. 2.** Компанияның Өнім берушілері қауіпсіз еңбек жағдайларын қамтамасыз етуі тиіс қызметкерлер еңбекті қорғау және қауіпсіздік туралы ақпаратпен таныс болуы және өрт қауіпсіздігін, химиялық заттармен және жабдықтармен дұрыс жұмыс істеуді, төтенше жағдайларға дайындықты және алғашқы медициналық көмек көрсетуді қоса алғанда, тиісті оқытудан өтуі тиіс.

**5. 3.** Компанияның Өнім берушілерінің қызметкерлерінде кәсіби аурулардың туындауына немесе аварияларға/жарақаттануға әкелуі мүмкін ықтимал тәуекелдер тиісті алдын алу іс-шараларын (мысалы, жобалау, инженерлік, әкімшілік бақылаулар, профилактикалық қызмет көрсету, еңбекті қауіпсіздігін қамтамасыз ету рәсімдері, қауіпсіздік бойынша ағымдағы тренингтер, сонымен қатар жеке қорғаныс құралдарымен жабдықтау) қабылдау арқылы бағалануы және бақылануы тиіс.

**5. 4.** Компанияның Өнім берушілері қауіпті жұмыс түрлеріне тән факторларды барынша азайту мақсатында жазатайым оқиғалар мен жарақаттардың, сондай-ақ әлеуметтік-психологиялық аурулардың салдарын, залалдарын болдырмау немесе жою бойынша барабар шараларды қабылдауға міндетті. Компанияның Өнім берушілері өз қызметкерлерін тиісті жеке қорғаныс құралдарымен қосымша ақысыз қамтамасыз етуі тиіс. Дене жарақатына, сондай-ақ әлеуметтік-психологиялық ауруға әкеп соқтырған кез келген оқиға немесе жазатайым оқиға құжатталып, Компанияның Өнім берушісінің жоғары басшылығының назарына жеткізілуі тиіс.

**5. 5.** «KEGOC» АҚ Компанияда өндірістік қауіпсіздік пен еңбекті қорғауды үздіксіз жақсарту, өз қызметкерлерінің қауіпсіздігін қамтамасыз ету бойынша белсенді жұмыс жүргізеді және өзінің іскери серіктестерін осыған ұқсас жұмыстарды орындауға міндеттейді. Өндіріс орындарында жұмыстарды орындау кезінде Компанияның Өнім берушілері еңбекті қорғау мен қауіпсіздік техникасы бойынша жоғары стандарттарды сақтайды және авариялық жағдайдың туындағаны туралы жедел хабарлауға жауапты.

**6. Қоршаған орта:**

**6. 1.** Компанияның Өнім берушілері қоршаған ортаны сақтауға және олардың табиғи ресурстарға теріс әсерін барынша азайтуға ықпал ететін шараларды жүзеге асыруға және/немесе орындауға тиіс.

**6. 2.** Компанияның Өнім берушілері шартты орындау барысында түзілетін зиянды заттардың көлемін шектейді, сондай-ақ қоршаған ортаға үлкен зиян келтірместен мұндай қалдықтардың жойылуын қамтамасыз етеді.

**6. 3.** Компания Өнім берушілері улы заттарды пайдаланудың алдын алу бойынша шаралар қабылдауы тиіс. Баламасы болмаған жағдайда, Компанияның Өнім берушілері улы заттарды пайдалануды барынша азайтып, оларды қауіпсіз өңдеу мен жоюды қамтамасыз етуі керек. Басқа қауіпті заттарға, элементтерге немесе пайдаланылуы шектеулі қалдықтарға қатысты Компания Өнім берушілері барлық қолданыстағы нормаларды қатаң сақтауы тиіс.

**6. 4.** Компанияның Өнім берушілері табиғатты қорғатын технологияларды да (мысалы, ластаушы заттарды, парниктік газдардың бөлінуін бақылау), энергияны үнемдеу және қалдықтарды қайта өңдеу технологияларын да дамытуды жүзеге асырады, сондай-ақ олардың қоршаған ортаға теріс әсерін азайтатын логистикалық стратегияларды (әсіресе сақтау, тиеу мен тасымалдауға қатысты) енгізуде.

**6. 5.** Компанияның Өнім берушілері өз тауарларының сапасын сақтау және/немесе пайдалану сапасын жақсарту кезінде тауардың жалпы қызмет ету уақытында қоршаған ортаға, еңбекті қорғауға және қауіпсіздік техникасына теріс әсерлерді жою немесе азайту мақсатында өз тауарлары мен қызметтерін дамытуға қоршаған ортаны қорғау, еңбекті қорғау және қауіпсіздік техникасы критерийлерін енгізеді.

**6. 6.** Өнім беруші өз тауарларының осындай тауарларға қолданылатын стандарттар мен нормаларға сәйкестігін растауы тиіс

**7. Деректер құпиялылығы және қауіпсіздігі**

**7. 1.** Компанияның Өнім берушілері Компания, оның серіктестері, іскери іс-шаралар, шарттар, жобалар, құрылым, қаржылық жағдай немесе қызмет туралы кез келген ақпараттың, егер олар оны жариялауға арнайы жазбаша рұқсат алмаса, құпиялылығын сақтауға міндетті.

**7. 2.** Компанияның Өнім берушілері клиент деректерінің сақталуы мен қауіпсіздігіне кепілдік беретін және құпия деректердің сыртқа кетуіне жол бермейтін жүйелерді пайдалануы тиіс.

Осы Кодекстің талаптары Компанияның Өнім берушімен жасаған шарттарының ажырамас бөлігін құрайды.

Өнім берушілер осы Өнім берушінің мінез-құлық кодексі талаптарының сақталуын қамтамасыз ету және көрсету үшін барлық тиісті құжаттаманың есебін жүргізуі және бізге сұрату бойынша растайтын құжаттаманы ұсынуы тиіс.

Компанияның Өнім берушілері осы құжат арқылы өз қызметкерлерін осы Кодекспен таныстыру міндеттенеді.

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Компанияның Өнім берушісінің уәкілетті

        Компанияның Өнім берушісі өкілінің аты-жөні

,

өкілі ретінде осы құжаттың мазмұнын тексергенімді және түсінгенімді растаймын және \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ осы Кодекстің

  Компанияның Өнім берушісінің атауы Компанияның Өнім берушісінің атауы

талаптарын сақтауға міндеттенін растаймын.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(қолы, күні).